1. Мәҡәлдең дауамын яҙығыҙ: *Белдең бер һүҙ...*
2. Телмәр эшмәкәрлегенең дүрт төрөн һанап китегеҙ?Уҡыу, яҙыу, һөйләшеү, аудирование
3. Аҫтына һыҙылған һүҙҙәр ниндәй ҡатламға инә?

*Ғилемлелек* ***– даръялыр,***

*Ҙур* ***рыялыҡ*** *булмаһа;*

*Аҡыллы әҙәм –* ***олуғтыр,***

*Асыуы артыҡ булмаһа. (Аҡмулла)-Иҫкергән һүҙҙәр*

1. *Йөрәгем –* ***ҡәберлек минең:***

*Унда үткәндәр илай.*

*Йөрәгем –* ***сәңгелдәк минең:***

*Унда киләсәк даулай. (Р.Ғарипов)* Билдәләнгән һүҙҙәр шиғырҙа нимә булып килә?- **Хәбәр**

1. *Йырлай алмам һинең йәмдәреңде,*

*Йәшәй алмам йырһыҙ, моғайын.*

*Сағылыңда үҫкән сихри моңло*

*Бер ҡурайың ғына булайым.* (Р.Сафин) Ҡылымдарҙы табып, затын билдәләгеҙ. **Йырлай алмам, йәшәй алмам**- 1-се зат.

1. Һөйләмдәге эйәреүсе киҫәктәр менән эйәртеүсе киҫәктәрҙең, шулай уҡ эйәрсән һөйләм менән баш һөйләмдең бәйләнешен белдереүсе ярҙамлыҡ һүҙҙәр нисек атала?- **Бәйләүес**
2. Тыныш билдәләрен ҡуйығыҙ, аңлатығыҙ: *ғилем- ҡош, аҡыл- ҡанат.* ***Һөйләмдең эйәһе лә, хәбәре лә бер үк һүҙ төркөмөнән килгәндә, улар араһында һыҙыҡ ҡуйыла.***
3. *Болон сәскәләрен һыйпап үтәм,*

*Ҡапыл күрәм:алда балтырған.*

*Шул үләндең исемен әллә нимә*

*Йөрәгемә уйып ҡалдырған. (Р.Бикбаев)* алмаштарҙы табып төрөн билдәләгеҙ. **Шул** –күрһәтеү алмашы, **әллә нимә**- билдәһеҙлек алмашы.

1. Шиғырҙа ни өсөн йәйәләр ҡулланылған, дөрөҫ яуап яҙырға.

*Ҡарайым, ситән артында*

*Ҡыҙ мине шәйләп тора.*

*(Бындағы ғәҙәт буйынса,*

*Көнбағыш сәйнәп тора)* (М. Кәрим). - Инеш һөйләмдәр.

1. ***Көнөн*** *яуа,* ***төнөн*** *яуа,*

 *Аҙна яуа бер тоташтан,*

 *Әйтерһең, күк ҡолаған да,*

***Һауа*** *менән* ***ер*** *тоташҡан* (М. Кәрим).

Аҫтына һыҙылған һүҙҙәр нисек атала? - **Исемдәр**

1. *Муйыллыҡ. Эргәлә генә күҙ йәшеләй таҙа һыулы йылға. Бейек кенә ҡая. Һөҙәк яр.* Бирелгән һөйләмдәр составы буйынса ниндәй? **Атама һөйләмдәр.**
2. – Йә инде, Хөсәйен ағай өйҙә юҡ саҡта, **һыйыныр** мөйөш тапмай, бер яҡты ҡарашҡа, йылы һүҙгә зар-интизар булып, бәләкәй генә башын ҡайҙа тығырға белмәй йөрөгән ошо малайҙы йәлләп, эсем боша, йөрәгем **яна торғайны**, – ти был (Әнүр Вахитов). Һөйләмдәге аҫтына һыҙылған һүҙҙәр ниндәй һүҙ төркөмөнән килгән? – **Ҡылымдан килгән**
3. Өмөтләнәм зәңгәр һауаларҙан,

Өмөтләнәм зәңгәр күктәрҙән,

Өмөтләнәм бөгөн аҙҙан ғына,

Өмөтләнәм һәр саҡ тын кистәрҙән,

Өмөтләнәм яҡты таңдарҙан,

Өмөтләнәм ғорур имәндәрҙән,

Өмөтләнәм нескә талдарҙан (И.Кинйәбулатов). сифаттарҙы табығыҙ, мәғәнәләрен аңлатығыҙ. **Зәңгәр-төҫ, яҡты, ғорур- бейек, нескә- нәҙек.**

1. Йомаҡтарҙың яуаптарын яҙығыҙ:

А)Өфөнөң уртаһында нимә тора?.- Ф хәрефе

Б) Дәрес аҙағы ни менән бөтә?- с хәрефе

В) Йылғала өс өйрәк менән дүрт ҡаҙ йөҙөп йөрөй ине. Уларға биш тауыҡ һәм ике әтәс ҡушылды. Йылғала бөтәһе нисә ҡош йөҙә?-14

15. ***Унлап, һигеҙләп*** һандарының төрөн билдәләгеҙ?- **Сама һандары**

16. Биш ***баш*** умарта, ете ***дана*** китап. Билдәләнгән һүҙҙәр нисек атала? –**Нумератив һүҙҙәр**

17. ***Яңыса, һинеңсә, айыуҙай, йәйен*** һүҙҙәре ниндәй һүҙ төркөмгә ҡарай?- **Рәүеш**

18. ***"Ҡурайҡайым еңел, көйө ауыр”*** тигәнде һеҙ нисек аңлайһығыҙ?- **Көйөн ҡабул итеү ауыр, күңелгә ҡыйын.**

19. *Төҙөлөшө һәм мәғәнәһе яғынан ойошҡан, нығынған, телмәрҙә әҙер килеш ҡулланыла торған хис-тойғо биҙәкле, образлы һүҙбәйләнештәр. Улар кәмендә ике һүҙҙән тора, бер төшөнсәне белдерә* **нимә тип атала? - Фразеологизмдар**

20. *Айыу майы һөртөү* – мәғәнәһен аңлатығыҙ.- **Урлау**